DĖL ŠILALĖS RAJONO SAVIVALDYBĖS ADMINISTRACIJOS TARNYBINIŲ LENGVŲJŲ AUTOMOBILIŲ NAUDOJIMO TAISYKLIŲ PATVIRTINIMO

2020 m. balandžio 30 d. Nr. DĮV-377

Šilalė

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Tarnybinių lengvųjų automobilių biudžetinėse įstaigose taisyklėmis, patvirtintomis Lietuvos Respublikos Vyriausybės 1998 m. lapkričio 17 d. nutarimu Nr. 1341 „Dėl tarnybinių lengvųjų automobilių biudžetinėse įstaigose“, Pavyzdinėmis tarnybinių lengvųjų automobilių naudojimo biudžetinėse įstaigose taisyklėmis, patvirtintomis Lietuvos Respublikos Vyriausybės 2009 m. gegužės 27 d. nutarimu Nr. 543 „Dėl Pavyzdinių tarnybinių lengvųjų taisyklių patvirtinimo“:

1. T v i r t i n u Šilalės rajono savivaldybės administracijos tarnybinių lengvųjų automobilių naudojimo taisykles (pridedama).

1. Į p a r e i g o j u su Šilalės rajono savivaldybės administracijos (toliau – Savivaldybės) tarnybinių lengvųjų automobilių naudojimo taisyklėmis supažindinti pasirašytinai per Savivaldybės dokumentų valdymo sistemą „Kontora“:
   1. Danutę Ringienę, Personalo ir ūkio skyriaus personalo specialistę, Savivaldybės administracijos skyrių vedėjus, valstybės tarnautojus, neįeinančius į struktūrinius padalinius, ir seniūnijų seniūnus;
   2. Savivaldybės administracijos skyrių vedėjus ir seniūnijų seniūnus – savo skyrių, seniūnijų darbuotojus;
   3. Vaidą Kutniauskaitę, Personalo ir ūkio skyriaus priimamojo sekretorę, Savivaldybės merą, mero pavaduotoją, mero patarėjus, Savivaldybės tarybos sekretorių, Šilalės rajono savivaldybės Kontrolės ir audito tarnybos kontrolierių.

3. P r i p a ž į s t u netekusiu galios Savivaldybės administracijos direktoriaus 2015 m. gruodžio 16 d. įsakymą Nr. DĮV-1710 „Dėl Šilalės rajono savivaldybės administracijos tarnybinio transporto eksploatavimo tvarkos aprašo patvirtinimo“.

4. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt) ir Teisės aktų registre.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos.

Administracijos direktorius Valdemaras Jasevičius